**OBAVIJEST ZA RODITELJE ŠKOLSKIH OBVEZNIKA ( 1. RAZRED ZA ŠKOLSKU 2024. /2025. GODINU)**

Poštovani roditelji/skrbnici!

Tijekom upisnog postupka za prvi razred obavezno je **utvrđivanje psihofizičkog stanja djeteta za upis u matičnoj školi** kao i **sistematski pregled u ovlaštenom školskom dispanzeru na Zametu** (Zametska 63A) **tijekom travnja i svibnja 2024**.

Na **web stranici škole** bit će objavljena tablica s terminima za **sistematski pregled** pod **ŠIFROM** djeteta pod kojim je prijavljen/na u **sustavu e-upisa**. Isto tako bit će objavljena tablica s popisom termina **utvrđivanja psihofizičkog stanja** djeteta u ŠKOLI , također pod **ŠIFROM** pod kojim je prijavljen/na u sustavu e-upisa.

**UTVRĐIVANJE PSIHOFIZIČKOG STANJA DJETETA U ŠKOLI** odvijati će se u, dolje navedenim terminima, po dvije grupe dnevno:

**Ponedjeljak, 15.travnja 2024. u 14:00 sati i 16:30 sati,**

**Srijeda, 17. travnja 2024. u 14:00 sati i 16:30 sati,**

**Ponedjeljak, 22. travnja 2024. u 14:00 sati i 16:30 sati,**

**Srijeda, 24. travnja 2024, u 14:00 sati.**

Dijete dolazi u školu u pratnji jednog roditelja.

**LIJEČNIČKI PREGLED ŠKOLSKIH OBVEZNIKA (popis u prilogu!)**

Sistematski pregled djeteta za upis provodi se u školskoj ambulanti koja je za djecu upisnog područja OŠ Turnić na Zametu, Zametska 63A (blizina Lidla) – Izv.prof.dr.sc. Tatjana Čulina, specijalist školske medicine i Vinka Srdoč, prvostupnica sestrinstva. Dijete dolazi u pratnji roditelja/skrbnika.

Ukoliko ste spriječeni doći u zakazanom terminu, molimo vas javite se dispanzeru (NE ŠKOLI) i otkažite termin, telefonom 051/631-107 ili na mail: skolska.zamet1@zzjzpgz.hr

**Pri dnu obavijesti prilažemo**  dokumentaciju koju trebate dostaviti školskoj liječnici. (molimo vas proučite i postupite po njima):

**U privitku:**

1. Poziv za sistematski (koji sadrži i dokumentaciju koju trebate donijeti na pregled)
2. Upitnik za roditelje
3. Obrazac Zubni status djeteta (Zubna putovnica)

Uputnicu za krvnu sliku, kolesterol i urin izdaje liječnik školske medicine, od kojeg ćete istu zatražiti osobnim dolaskom u Školski dispanzer ili mailom upućenim dispanzeru Zamet. U mailu (predmet: Zahtjev za uputnicu)navesti : Ime i prezime djeteta; Datum rođenja; MBO (prepisati s djetetove zdravstvene iskaznice); navesti osnovnu školu kojoj pripada prema upisnom području; na kraju navesti ime i prezime roditelja koji je uputio mail.

Ujedno roditelje/skrbnike koji još to nisu učinili, podsjećamo da je obvezna prijava sve djece (školskih obveznika) preko sustava e-Građanin preko poveznice <https://osnovne.e-upisi.hr> prema adresi upisnog područja **do 31. ožujka 2024**. Roditelji koji nemaju mogućnosti izvršiti (ili dovršiti) prijavu preko e-Građanina trebaju se javiti školi kojoj pripadaju prema upisnom području te će škola prijavu za upis njihovog djeteta u prvi razred izvršiti umjesto njih; treba doći osobno; dovoljan je jedan roditelj, ali daje podatke (koje sustav traži) i za drugog roditelja; treba ponijeti odnosno pripremiti (može i na običnom papiru, ne mora biti dokument) zapisane OIB-e djeteta i oba roditelja/skrbnika.

Radno vrijeme (i primanje roditelja) je **u jutarnjoj smjen**i/ utorak , četvrtak, petak od 7:30-13:30;

 U **popodnevnoj smjeni/** ponedjeljak i srijeda od 12:00 - 18:00

Prilažemo kontakte za slučaj potrebe:

- stručna suradnica / pedagoginja škole: *ljiljana.kulas-jutrovic@skole.hr*

 *Tel: 051/ 659-488*

***PRIJEVREMENI UPIS***

**OBAVIJEST UPRAVNOG ODJELA ZA ODGOJ I OBRAZOVANJE - PRIJEVREMENI UPIS**

Roditelji odnosno skrbnik/ca djeteta rođenog od 1. travnja 2018. godine do 31. prosinca 2018. godine mogu od 22. veIjače do 31. ožujka 2024. podnijeti Zahtjev za uvrštenje djeteta u popis školskih obveznika.

Upravni odjel za odgoj i obrazovanje Primorsko-goranske Županije donosi rješenje o prijevremenom upisu u prvi razred osnovne škole za pojedino dijete.

Ispunjeni obrazac (u privitku) NE dostavljate školi već na **e-poštu meri.varga@pgz.hr**

U slučaju dodatnih upita, molimo ih postaviti na priloženu adresu savjetnice za odgoj i obrazovanje Meri Varge, ili telefonski na 051 354448.

Priloženi dokumenti: (na dnu stranice)

**PRIVREMENO OSLOBAĐANJE OBVEZE UPISA**

**OBAVIJEST UPRAVNOG ODJELA ZA ODGOJ I OBRAZOVANJE - PRIVREMENO OSLOBAĐANJE OBVEZE UPISA**

Roditelj odnosno skrbnik/ca djeteta kojemu je zdravlje teško oštećeno ili s višestrukim teškoćama u razvoju koji je po posebnim propisima stekao pravo na status roditelja njegovatelja ili je dijete, s obzirom na vrstu, stupanj i težinu oštećenja steklo pravo na skrb izvan vlastite obitelji radi osposobljavanja na samozbrinjavanje u domu socijalne skrbi ili pravo na pomoć i njegu u kući, u okviru kojeg se osigurava pružanje usluga psihosocijalne pomoći može **do 31. ožujka 2024.** godine podnijeti zahtjev za privremeno osIobađanje obveze upisa u l. razred.

Upravni odjel za odgoj i obrazovanje Primorsko-goranske županije donosi rješenje o privremenom oslobađanju obveze upisa u prvi razred osnovne škole na razdoblje od jedne školske godine ili dulje na temelju prijedloga stručnog povjerenstva Primorsko-goranske županije.

Ispunjeni obrazac (u privitku) NE dostavljate školi već na e-poštu meri.varga@pgz.hr

U slučaju dodatnih upita, molimo ih postaviti na priloženu adresu savjetnice za odgoj i obrazovanje Meri Varge, ili telefonski na 051 354448.

NAPOMENA: Privremeno oslobađanje obveze upisa NIJE isto što i odgoda upisa; za odgodu se NE podnosi pisani zahtjev; prije eventualne odgode dijete prolazi upisni postupak (liječnički pregled, školski pregled)

**Priloženi dokumenti: (na dnu stranice)**

**UPIS IZVAN ŠKOLSKOG PODRUČJA**

**OBAVIJEST UPRAVNOG ODJELA ZA ODGOJ I OBRAZOVANJE - UPIS IZVAN ŠKOLSKOG PODRUČJA**

Roditelji odnosno skrbnik/ca koji žele upisati dijete u školu kojoj ne pripada po upisnom području trebaju Upravnom odjelu za odgoj i obrazovanje **do 31. kolovoza 2024**. godine **podnijeti Zahtjev za upis u školu drugog upisnog područja.** Ispunjeni obrazac (u privitku) NE dostavljate školi već na **e-poštu meri.varga@pgz.hr**

U slučaju dodatnih upita, molimo ih postaviti na priloženu adresu savjetnice za odgoj i obrazovanje Meri Varge, ili telefonski na 051 354 448.

**Priloženi dokumenti: (na dnu stranice)**

Stručna suradnica-pedagoginja:

*Ljiljana Kulaš-Jutrović, prof.*